
Parlamentul  României

Camera  Deputaţilor

Comisia pentru Industrii şi Servicii

Bucureşti 18.10.2016
                                        
Nr. 4c-3/403/2016
AVIZ

asupra proiectului de Lege pentru modificarea Legii nr. 186/2013 privind constituirea şi funcţionarea parcurilor industriale 

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectul de Lege pentru modificarea Legii nr. 186/2013 privind constituirea şi funcţionarea parcurilor industriale, transmis cu adresa P.L.x. 436/2016 din data de 10 octombrie 2016, care va fi transmis Comisiei pentru buget, finanţe şi bănci şi Comisiei juridice, de disciplină şi imunităţi care sunt sesizate în fond.

Senatul, în şedinţa din data de 04 octombrie 2016, a adoptat proiectul de lege.

Consiliul Legislativ, cu adresa nr. 489/17.05.2016, a avizat favorabil propunerea legislativă, cu unele observaţii şi propuneri.

Proiectul de Lege are ca obiect modificarea Legii nr. 186/2013 privind constituirea şi funcţionarea parcurilor industriale, în scopul definirii noţiunii de rezident al parcului, prin completarea acesteia cu categoria concesionarului.
Examinarea proiectului de Lege a avut loc în sedinţa comisiei din data de 18.10.2016.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege cu amendamente admise prevăzute în anexa care face parte integrantă din prezentul raport.
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor.

Anexa

A M E N D A M E N T E    A D M I S E 

asupra proiectului de Lege pentru modificarea Legii nr. 186/2013 privind constituirea şi funcţionarea parcurilor industriale

	Nr. crt.
	Legea nr. 186/2013 privind constituirea şi funcţionarea parcurilor industriale
	Forma adoptată de Senat


	Amendamente admise/autor
	Motivaţie

	1. 
	Art. 3

24. unitate - parte integrantă a parcului industrial, proprietatea administratorului parcului sau, după caz, a rezidenţilor parcului industrial, conectată la infrastructura parcului, în cadrul căreia unul ori mai mulţi dintre rezidenţii parcului, după caz, desfăşoară activităţi economice, de cercetare ştiinţifică, de valorificare a cercetării ştiinţifice şi/sau de dezvoltare tehnologică agroindustriale, logistice şi inovative, industriale şi altele în cadrul parcului industrial, într-un regim de facilităţi specifice, cu respectarea dispoziţiilor prezentei legi.
	2. La articolul 3, punctul 24 va avea următorul cuprins:

„24. unitate - parte integrantă a parcului industrial, proprietatea fondatorului administratorului parcului sau, după caz, a rezidenţilor parcului industrial, conectată la infrastructura parcului, în cadrul căreia unul ori mai mulţi dintre rezidenţii parcului, după caz, desfăşoară activităţi economice, de cercetare ştiinţifică, de valorificare a cercetării ştiinţifice şi/sau de dezvoltare tehnologică agroindustriale, logistice şi inovative, industriale şi altele în cadrul parcului industrial, într-un regim de facilităţi specifice, cu respectarea dispoziţiilor prezentei legi.”
	„24. unitate - parte integrantă a parcului industrial, proprietatea fondatorului, administratorului  parcului sau, după caz, a rezidenţilor parcului industrial, conectată la infrastructura parcului, în cadrul căreia unul ori mai mulţi dintre rezidenţii parcului, după caz, desfăşoară activităţi economice, de cercetare ştiinţifică, de valorificare a cercetării ştiinţifice şi/sau de dezvoltare tehnologică agroindustriale, logistice şi inovative, industriale şi altele în cadrul parcului industrial, într-un regim de facilităţi specifice, cu respectarea dispoziţiilor prezentei legi.”

Autor: Comisia pentru industrii şi servicii
	Conform normelor de tehnică legislativă

